ОБЩИ УСЛОВИЯ НА       ИГРА „ УЧАСТВАЙ И МОЖЕШ СПЕЧЕЛИШ С HELL 2026“ 
      
      


МОЛЯ, ПРОЧЕТЕТЕ ВНИМАТЕЛНО ПРАВИЛАТА НА ИГРАТА И УЧАСТВАЙТЕ В НЕЯ САМО АКО СТЕ СЪГЛАСНИ С ТЯХ И СТЕ НА ВЪЗРАСТ НАД 18 ГОДИНИ.

1. ОРГАНИЗАТОР И ОПЕРАТОР НА ИГРАТА

1.1. „ УЧАСТВАЙ И МОЖЕШ ДА СПЕЧЕЛИШ С HELL 2026“,           наричана      по-долу за карткост „Играта“       се организира от „ХЕЛ ЕНЕРДЖИ БЪЛГАРИЯ“ ЕООД,     със седалище и адрес на управление       гр. София, п.к. 1000, район „Средец“, ул. „Добруджа“ № 5, с ЕИК: 202670389, данъчен номер: BG202670389); контакт: elena.petkova@hellenergy.com;  наричан по-долу  за краткост „Организатор“ или „Администратор на лични данни“).

1.2. Определени дейности, свързани с организацията и провеждането на играта, се изпълняват, от една страна, Milcomp Services Kft., със      седалище и адрес на управление: 2030 Ерд, ул. „Чаба“ №67, Унгария     ; дружествен регистрационен номер: 13-09-192367, данъчен номер: 26283535-2-13, лице за контакт: Мартон Молнар, e-mail: marton.molnar@milcomp.hu, а от друга от „Хексагон БГ“ ЕООД със      седалище и адрес на управление      гр. София 1000, район Триадица, ул. „Боянски водопад“ № 238, вх. А, ап. 13, ЕИК: 206114094, представлявано от Светослав Емилов Егоров, контакт: see1@abv.bg) (наричани по-долу заедно „Оператор“ или „Обработващ лични данни“).

2. УСЛОВИЯ ЗА УЧАСТИЕ

2.1. В Играта могат да участват само участници на възраст над 18 години, с местопребиваване или местоживеене на територията на       Република България, които не попадат сред определените в раздел 2.5 лица и       са напълно дееспособни       да действат от свое име и за своя сметка, (наричани по-долу за краткост "Участник     "), които в периода, посочен в раздел 3 от настоящите официални правила     :

2.1.1. са закупили един (1) от Участващите продукти, изброени в раздел 3.2. от настоящите правила     , от който и да е магазин в България или чрез онлайн платформата на който и да е магазин (не е приложимо за участие за Голямата награда),
2.1.2. са регистрирали свой потребителски профил на уебсайта: www.winwithhell.bg (наричан по-долу за краткост      „Уебсайтът“), като предоставят следната информация: име, възраст, пол, телефонен номер (приемат се само български телефонни номера), адрес, населено място (адрес на местопребиваване) и адрес на електронна поща (наричан по-долу „Профил“); като с регистрирането на Профил се приемат всички условия, посочени в настоящите официални правила     ; и
2.1.3. след влизане в Профила са въвели уникалния идентификатор (наричан по-долу „Код“), намиращ се от вътрешната страна на езичето на кеновете от Участващите продукти, както е посочено в точка 4 от настоящите официални правила     , в предоставеното за това място в секцията "Въведи код" на уебсайта (наричано по-долу „Въвеждане на код“) (не е приложимо за участие за Голямата награда); като с въвеждането на код се приемат всички условия, посочени в настоящите Официални правила.
     
2.2. Въведеният код не може да бъде редактиран или променян по друг начин след въвеждане. Всеки Участник      има право да въвежда по десет кода на ден и може да участва в Играта само с един Профил. Въвеждането на код е действително, при условие че отговаря на всички изисквания на настоящите Правила на играта.

2.3. В Играта нямат право да участват служителите на Организатора, на свързаните с него дружества и на Оператора, както и близките роднини на посочените служители – а именно техните баби и дядовци, родители, деца, братя и сестри, роднини по сватовство от първа степен, както и техните съпрузи/съпруги, а също и други лица, които пряко допринасят за провеждането на Играта, и техните близки роднини.

2.4. Участниците      се идентифицират чрез данните, предоставени от тях по време на регистрацията и предоставени на Организатора по време на участието им в Играта. Организаторът и действащият от негово име Оператор не носят отговорност за технически проблеми (по-специално, но не само, за промени в данните и т.н.), които са извън контрола на Организатора. Участникът       гарантира, че непрекъснато поддържа своя профил в Уебсайта през периода на Играта и до връчването на Наградата, както и че Организаторът ще може да се свърже с Участника     , като използва предоставените в Профила данни съгласно разпоредбите на настоящите официални правила. Организаторът и Операторът не носят отговорност във връзка със спорове, произтекли от закриването на Профила или от предоставянето на недостатъчно данни за осъществяване на контакт.

2.5. При установяване на неверни данни, Организаторът автоматично изключва от Играта всеки Участник, който участва с такива.

2.6. Организаторът признава за валидни само тези Въведени кодове, които са подадени от Участниците чрез предоставяне на собствени данни и които са подадени без външна намеса чрез въвеждане на оригиналния Код, изобразен на езичето на кен от Участващите продукти. Ако Участникът не използва Профила, създаден за целите на настоящата Игра, или предоставените данни не са оригинални, без външна намеса и не се базират на Кода, изобразен на езичето на закупения Участващ продукт, Организаторът и Операторът не носят отговорност за спорове, произтекли от точността на предоставените данни и автентичността на Кода, въведен по време на Играта.

2.7. С въвеждането на Кода Участникът приема, че съдържанието, ефективността, предаването на съобщения и данни и скоростта на реакция на техническата инфраструктура на Играта зависят от технологията на сървъра и могат да бъдат неблагоприятно повлияни от фактори извън контрола на Организатора и Оператора, като (но не само) повреда на връзката, производителност на сървърните компютри, претоварване на мрежата, натоварване на мрежата, покритие, функциониране на Уебсайта и поддържане на сигурна мрежова връзка. Организаторът и Операторът не носят отговорност за последиците от такива независещи от тях фактори, посочени в настоящия параграф, доколкото това е допустимо съгласно приложимото българско законодателство.

2.8. Организаторът може да провери дали въведените Кодове отговарят на условията на настоящите официални правила и ако те или Участниците, които са ги изпратили, не отговарят на условията на Правилата на играта по каквато и да е причина, съответният Участник може да бъде дисквалифициран от Играта.

2.9. Участници, които в разрез с духа на Играта участват в Играта под име  или с телефонния номер на физическо лице, като отбор, или с няколко Профила едновременно, с цел увеличаване на шансовете си за печалба чрез такова измамно поведение, могат да бъдат изключени от Играта по едноличната и безпристрастна преценка на Организатора. Такива Участници са например лица, свързани с цел в тегления на награди, които, за да спечелят награди или голямата награда, координират действията си и обединяват представянето на няколко лица под едно име, като по този начин лишават други Участници, които желаят да играят честно, от шанса да спечелят. За такива лица се считат и тези, които участват в Играта с невярна информация или с няколко Профила едновременно, с цел нечестно увеличаване на шансовете си за печалба. Участниците, с  нелоялно       поведение, посочено в тази точка, са длъжни да компенсират Организатора и/или Оператора за всички вреди, причинени им във връзка с Играта.

3. ПРОДЪЛЖИТЕЛНОСТ НА ИГРАТА И ПРОДУКТИ, УЧАСТВАЩИ В ИГРАТА

3.1. Играта се провежда в периода от 00:00 ч. на 19 октомври 2026 г. и продължава до 23:59 ч. на 13 декември 2026 г. (наричано по-долу за краткост  „Период на играта“).

3.2. В Играта участват само продуктите, чиито описания на съставките и на продукта (на гърба) са на български език и се разпространяват на българския пазар със следните лимитирани  опаковки, отнасящи се до Играта (наричани по-долу „Участващи продукти“):
3.2.1. HELL Classic 250ml с лимитиран дизайн;
3.2.2. HELL Black Cherry 250ml с лимитиран дизайн;
3.2.3. HELL Strong Apple 250ml с лимитиран дизайн;



Организаторът има право да разширява асортимента на Участващите продукти в Играта, за което Участниците      ще бъдат уведомени в съответствие с настоящите официални правила      .

4. ПРОТИЧАНЕ НА ИГРАТА И НАГРАДИ

4.1. Условия за участниците:

4.1.1. Участникът трябва (i) да регистрира профил на Уебсайта и (ii) да заяви участие за Двуседмични награди, Месечни награди, като закупи поне два (2) (или повече, както е обяснено подробно по-долу) от Участващите продукти и запази езичетата на кена ("Езичето") в продължение на шест (6) месеца след покупката. Всеки регистриран код от езичето на кена носи 1 /една/ точка.
4.1.2. Приемат се само Езичетата, върху които Кодът е четлив. Организаторът и Операторът няма да приемат Езиче, върху което Кодът не е четлив.
4.1.3. Ако Участникът желае да участва за Голямата награда, трябва (i) да регистрира профил на Уебсайта и (ii) по време на регистрацията на профил на Уебсайта да постави отметка в квадратчето, с която потвърждава желанието си да участва за Голямата награда. Този избор не може да бъде променян допълнително на по-късен етап. По време на Играта, за да участва за Двуседмични и Месечни награди, Участникът       е длъжен след влизане в Профила си на Уебсайта да въведе: (i) Кода от Езичето, който се намира от вътрешната страна на Езичето и се състои от десет (10) символа.
4.1.4. По време на Играта Участникът трябва да въведе горепосочения Код в интерфейса, достъпен чрез кликване върху бутона "Въведи код" на Уебсайта, посочен в раздел 2.1.2, в съответствие с предоставени в него инструкции и настоящите официални правила. Организаторът си запазва правото да определи дали въвеждането на Кода е правилно въз основа единствено на собственото си решение, в съответствие с член 2.4 и 2.8 по-горе, което не може да бъде оспорвано от Участниците и те нямат право да претендират за каквито и да било права във връзка с решението на Организатора (доколкото това е допустимо съгласно българското законодателство).
4.1.5. Участникът  може да участва в Играта като (i) регистрира Профил на Уебсайта и (ii) заяви участие за Двуседмичните и/или Месечни награди като въведе поне 2 (два) валидни Кода (но не по-малко от необходимия брой кодове за участие в съответното теглене, както е описано по-долу). Кодове, качени извън Периода на играта, няма да бъдат взети предвид. Участниците потвърждават, че датата на получаване на въведените Кодове е датата, регистрирана в системата за обработка на Организатора.

4.2. Двуседмични награди: в Играта ще се тегли на случаен принцип следната двуседмична награда:

4.2.1. По 14 (четиринадесет) броя на две седмици, общо 56 (петдесет и шест) броя за целия Период на играта – HELL куфар.

4.3. Месечни награди на HELL: в Играта ще бъдат изтеглени следните месечни награди на HELL (наричани общо „Печеливши месечни награди на HELL“):

Следните две различни награди ще бъдат изтеглени на случаен принцип като Печеливши месечни награди на HELL:

4.3.1. 2 (два) броя на месец, общо 4 (четири) броя за целия Период на играта – смарт часовник Apple Watch SE3 - цвят Midnight, 40mm;
4.3.2. 2 (два) броя на месец, общо 4 (четири) броя за целия Период на играта – екшън камера GoPro – Lite Hero, 12 MP, черна;
4.3.3. Участникът няма право да избира вида или характеристиките на месечните награди на HELL (напр. цвят, размер, материал, и др.).

4.4. Голямата награда: в Играта ще бъде изтеглена следната Голяма награда (наричан за краткост в настоящите официални правила „Голямата награда“):

4.4.1. Описание на голямата награда:
„Голямата награда“ представлява екскурзия до Малдивите за печелившия участник и един придружител по негов избор, с обща максимална стойност до 10 000 (десет хиляди) евро, с включени всички разходи, изрично посочени по-долу.

„Голямата награда“ включва:
• два броя двупосочни самолетни билети до Малдивите – за печелившия участник и избрания от него придружител;
• чекиран багаж до 25 кг за всяко от пътуващите лица;
• двойно настаняване в хотел на Малдивите за печелившия участник и неговия придружител;
• стандартна туристическа застраховка за печелившия участник и неговия придружител;
• трансфери между съответното летище на Малдивите и избрания хотел;
• приложимите летищни, хотелски, туристически и други задължителни такси и данъци, свързани със самолетните билети, трансферите и настаняването;
• други предварително одобрени от Организатора разходи, които са необходими за осъществяване на пътуването и са включени в определения за наградата бюджет.

Конкретният хотел не е предварително фиксиран. Той се избира съвместно от печелившия участник и Организатора в зависимост от наличностите за желания период, условията на съответните доставчици и максималната обща стойност на наградата.

Печелившият участник има право да избере период за осъществяване на пътуването в интервала от 1 януари 2027 г. до 31 декември 2027 г. включително. Конкретните дати и продължителността на пътуването се съгласуват предварително с Организатора и подлежат на потвърждение според наличностите на самолетни билети и хотелско настаняване, както и при спазване на максималната обща стойност на наградата.
Желаният период следва да бъде заявен от печелившия участник в срок, определен от Организатора. При липса на възможност пътуването да бъде организирано за първоначално избраните дати страните съгласуват други дати в рамките на посочения период.

В „Голямата награда“ НЕ са включени:
• лични разходи и покупки на печелившия участник и неговия придружител;
• разходи за допълнителни услуги, които не са предварително включени или одобрени от Организатора;
• посещения на туристически обекти, екскурзии и развлечения, освен ако не са изрично включени в потвърдения туристически пакет;
• разходи за издаване или подновяване на паспорти и други лични документи.

Разходи над максималната стойност от 10 000 евро, възникнали вследствие на избрани от печелившия участник допълнителни услуги, по-висока категория настаняване, промяна на вече потвърдена резервация или други негови индивидуални предпочитания, се заплащат от печелившия участник след предварително съгласуване с Организатора.

Ако действителната стойност на организираното пътуване е по-ниска от 10 000 евро, печелившият участник няма право да получи разликата в пари, стоки, услуги или друга форма.

Наградата не може да бъде заменяна с нейната парична равностойност, продавана или преотстъпвана на трети лица. Това ограничение не засяга правото на печелившия участник да посочи един придружител, който да пътува заедно с него.

4.4.2 Предоставяне на „Голяма награда“:

· „Голямата награда“ се предоставя чрез организиране и заплащане от Организатора или от избран от него доставчик на услугите, включени в наградата и описани в т. 2.1. На печелившия участник не се предоставя парична сума на стойност 10 000 евро.
· Печелившият участник е длъжен в посочения от Организатора срок да предостави всички данни и документи, необходими за организиране и осъществяване на пътуването, включително данните на избрания от него придружител и предпочитаните дати за пътуване.
· Печелившият участник и неговият придружител носят отговорност да разполагат с валидни лични документи и да отговарят на приложимите изисквания за влизане и престой в Малдивите.
· След писменото потвърждаване и резервиране на самолетните билети, хотела и останалите услуги промени могат да бъдат извършвани само при наличие на такава възможност и след предварително съгласие на Организатора. Всички допълнителни разходи, породени от поискана от печелившия участник промяна, са за негова сметка.
· Ако печелившият участник не предостави необходимите данни и документи в определения срок, не съдейства за организиране на пътуването или не може да пътува през нито един от възможните периоди между 1 януари 2027 г. и 31 декември 2027 г., той губи правото да получи наградата. В такъв случай наградата може да бъде предоставена на резервен печеливш, ако това е предвидено в настоящите Официални правила, или да бъде анулирана, без Организаторът да дължи обезщетение или неустойка.
· Организаторът не отговаря за невъзможност за осъществяване на пътуването, произтичаща от обстоятелства, зависещи от печелившия участник или неговия придружител, включително липса на валидни документи, отказ за допускане до полет или за влизане в съответната държава.

4.5. Двуседмичните награди, Месечните награди и Голямата награда (наричани по-долу заедно „Наградите“), не могат да бъдат заменени други награди от същия вид или за паричната си равностойност.

4.6 Организаторът не поема отговорност за каквито и да било дефекти или недостатъци на двуседмичните и месечните награди и не носи отговорност за каквито и да било гаранции по отношение на Наградите, доколкото това е позволено от приложимото българско законодателство.

5. ТЕГЛЕНЕ НА НАГРАДИ

5.1. Теглене на Двуседмичните награди:

5.1.1. Общо 56 (петдесет и шест) броя Двуседмични награди ще се изтеглят от Оператора за целия Период на играта с помощта на компютърна програма и на случаен принцип, считано от началната дата. Организаторът записва резултатите от тегленето в протокол. Тегленията ще се извършат на следните дати, в следните часове:

Седмица 2: 2 ноември 2026 г., 10:30 часа;

Седмица 4: 16 ноември 2026 г., 10:30 часа;

Седмица 6: 30 ноември 2026 г., 10:30 часа;

Седмица 8: 14 декември 2026 г., 10:30 часа;

5.1.2. Участник, въвел комплект от 2 (два) или повече Кода в съответствие с настоящите официални правила, има право да участва за Двуседмична награда. Ако Участникът е качил 2 (или повече) пъти повече от необходимия брой Кодове, за да има право на Двуседмична награда, той ще участва в тегленето 2 (или повече) пъти, като по този начин ще увеличи шансовете си да спечели Двуседмична награда. Участникът ще бъде информиран на Уебсайта след Въвеждането на кода дали Въвеждането му дава право да участва в тегленето на Двуседмичната награда.
5.1.3. За да има право да получи Двуседмична награда, Участникът      трябва също така да изпрати по електронна поща снимка на Езичетата в рамките на една (1) седмица след получаване на Уведомление, в съответствие с инструкциите на Уебсайта, за да докаже автентичността на Кода.
5.1.4. Организаторът не носи отговорност, ако междувременно Езичето бъде изгубено или повредено, и, следователно, Участникът       загуби право да получи Наградата. Организаторът също така не носи отговорност, в случай че автентичността на Кода не може да бъде установена от снимката, изпратена отУчастника     .

5.2. Теглене на Месечни награди:

5.2.1. Тегленето на месечните награди се провежда в помещенията на Оператора на следните дати и в следните часове, с помощта на компютърна програма и на случаен принцип:

Месец 1: 17 ноември 2026 г., 11:00 часа;

Месец 2: 14 декември 2026 г. , 11:00 часа;

5.2.2. Участник, въвел 7 (седем) или повече Кода в съответствие с настоящите Официални правила , има право да участва за Месечната награда. Ако Участникът е качил 2 (или повече) пъти повече от необходимия брой Кодове, за да има право на Месечна награда, той ще участва в тегленето 2 (или повече) пъти, като по този начин ще увеличи шансовете си да спечели Месечна награда. Участникът ще бъде информиран на Уебсайта след Въвеждането на кода дали Въвеждането му дава право да участва в тегленето на Месечната награда.

5.3. Всички Кодове, въведени преди началната дата на тегленията, участват в тегленето на двуседмичните и месечните награди.

5.3.1. Операторът съставя протокол за всяко теглене.
5.3.2. По време на тегленето на Двуседмичните и Месечните награди заедно с Печелившия въведен код  операторът тегли и Резервен печеливш въведен код, като печелившите участници се теглят първи, а резервните печеливши участници се теглят втори. Ако Печелившият участник бъде дисквалифициран, на негово място се избира Резервен печеливш, като предимство има по – рано изтегления резервен печеливш. Операторът може по своя преценка избира колко резервни участници да изтегли, като тегленията се отразяват в протокол.
5.3.3. За да има право на Двуседмична и Месечна награда, Печелившият участник     трябва да изпрати Езичетата с Кодовете (информация за това кой набор от качените кодове е печеливш ще бъде налична в Профила на участника     ), по пощата или по куриер до сградата на Оператора (адрес: гр. София 1000, район Триадица, ул. „Боянски водопад“ № 238, вх. А, ап. 13, в плик с надпис: Играта "Спечели с HELL") в рамките на 2 (две) седмици от получаване на Уведомлението, в съответствие с точка 6 от настоящите официални правила     . Организаторът не носи отговорност, ако междувременно Езичето бъде изгубено или повредено, по-специално по време на процеса на получаването по пощата/куриера, и, следователно, Участникът      загуби право да получи наградата. 

5.4. Ако Печеливш участник бъде дисквалифициран от Играта, Резервният печеливш участник получава право да получи Двуседмичната награда или Месечната награда, при условие че е завършил въвеждането на своя код в съответствие с настоящите официални правила , потвърди Уведомлението и изпрати Езичето на Оператора, както е предвидено в настоящите официални правила.

5.5. Теглене на Голямата награда:

5.5.1. Тегленето на Голямата награда ще се проведе в 12:00 ч. на 14 декември 2026 г. в помещенията на Оператора (гр. София 1000, район Триадица, ул. „Боянски водопад“ № 238, вх. А, ап. 13), като това се осъществява с помощта на компютър и на случаен принцип.
5.5.2. При тегленето на Голямата награда участват всички Участници, които са регистрирали Профил в уебсайта и са поставили отметка в квадратчето при регистрацията на Профила си, потвърждаваща желанието им да участват за Голямата награда, като се изтегля Печеливш участник и Резервен печеливш участник.
5.5.3. Операторът изтегля общо един (1) Печеливш участник      и десет (10) Резервни печеливши участници в едно (1) частно теглене, по реда на тегленето, като първо се изтегля Печелившия участник, а след това се изтеглят десетте (10) Резервни печеливши участници. Ако Печелившият участник бъде дисквалифициран, той се заменя от следващия по ред Резервен печеливш участник.     
5.5.4.      За да има право на Голямата награда, Печелившият участник      трябва при регистрацията да е поставил       отметка в квадратчето, потвърждаваща желанието му да участва за Голямата награда. Ако участникът не е отбелязал квадратчето, няма право да участва за Голямата награда.
5.5.5. В случай че Печеливш участник бъде дисквалифициран от Играта, следващият по ред Резервен печеливш получава право на Голямата награда, при условие че е завършил регистрацията си в съответствие с настоящите официални правила       и е потвърдил Уведомлението в съответствие с настоящите официални правила     .

6. УВЕДОМЯВАНЕ НА ПЕЧЕЛИВШИТЕ УЧАСТНИЦИ, ПРЕДОСТАВЯНЕ НА НАГРАДИТЕ

6.1. Печелившите участници от двуседмичните и месечните награди ще бъдат уведомени на Уебсайта, на електронната поща и/или с кратко текстово съобщение (SMS), изпратено на телефонния номер, посочен в Профила, в деня на съответното теглене, дали имат право да получат съответната награда, при условие че са спазени разпоредбите на настоящите официални правила      (наричано по-долу "Уведомление").

6.2. В срок от 2 (две) седмици от получаване на Уведомлението по чл. 6.1 по-горе, Печелившият участник следва да изпрати на Организатора Езичетата, съгласно чл.5.3.3. от настоящите ОУ, за да може Организаторът да направи проверка. Ако Организаторът или Операторът установи, че Кодът не е оригинален или не съответства на настоящите официални правила, съответният Печеливш участник ще бъде дисквалифициран от Играта и ще бъде уведомен следващия по ред Резервен печеливш. Резервният печеливш участник трябва да процедира, както е посочено по-горе, в рамките на 2 (две) седмици от получаването на Уведомлението.

6.3. Организаторът или Операторът се свързват със спечелилия Голямата награда на телефонния номер, посочен в Профила му, в рамките на 36 (тридесет и шест) часа след тегленето на Голямата награда чрез кратко текстово съобщение (SMS) (наричано по-долу също "Уведомление").

6.4. Двуседмичните награди и Месечните награди на HELL се доставят от Оператора на адреса, посочен от Печелившия участник в Профила, по куриер или по пощата, а Голямата награда се доставя/предава от Оператора по тържествен начин в рамките на 90 (деветдесет) календарни дни от Уведомлението, при условие че регистрацията на профила на участника отговаря на условията на настоящите официални правила. Организаторът или Операторът не носят отговорност за недостатъчна/неправилна информация за пощенския адрес, предоставен от участник (напр. техническа грешка, грешно изписване на адрес и т.н.), за неуспешна или забавена доставка, в резултат на същата причина, както и за щети, възникнали по време на доставката/изпращането. Организаторът или Операторът не носят отговорност в случай на неуспешна доставка по независещи от тях причини. Организаторът и Операторът ще се опитат да доставят Двуседмичната награда и Месечната награда на HELL на адреса, предоставен от Печелившия участник в Профила му, по куриер или по пощата общо два пъти. Ако доставката е неуспешна и в двата случая, Организаторът и Операторът не са задължени да правят нови опити за доставка.

6.5. Печелившият участник е длъжен да съдейства, за да се гарантира, че наградата ще бъде доставена не по-късно от 90 (деветдесет) дни след тегленето на Голямата награда. Ако Печелившият участник      не изпълни това си задължение за съдействие и по този начин бъде възпрепятствано навременното доставяне на Наградата, Организаторът не носи отговорност за последиците от това неизпълнение. Организаторът ще бъде в състояние да организира предаването на Наградата, която трябва да бъде получена в рамките на този срок, изключително на адрес за доставка/получаване в България.

6.6. Организаторът може да предостави възможност за получаване на Наградите при тези условия. Ако Печеливш участник не изпълни задължението си за съдействие и поради това получаването на Наградата съгласно посочените в тази точка условия не е възможно, това обстоятелство не се счита за вина на Организатора или Оператора. Организаторът не може да предостави друга възможност за получаване на Наградите.
6.7. Организаторът изключва от Играта всеки участник, на когото не може да бъде предоставена Награда, поради подадени в Уебсайта или в потвърждението на Уведомлението неверни, непълни или неправилни лични данни, или ако участник, направил само регистрация на Профил или въвел допълнително Код, не отговаря на личните изисквания, описани в настоящите Правила на играта, по каквато и да е друга причина. Организаторът и Операторът не носят каквато и да е отговорност, породена от предоставена от участник невярна информация.

7. ДАНЪЧНО ОБЛАГАНЕ, РАЗХОДИ

7.1. Организаторът носи отговорност за дължимия ДДС върху наградите, както и за приспадане и плащане на всички задължения за данък върху доходите на физическите лица, дължими за наградите, ако това е предвидено в приложимото законодателство. Организаторът няма други задължения, освен доставката на Наградите, както е описано по-горе, и плащането на данъците върху тях.

8. ЗАЩИТА НА ДАННИТЕ, ПРАВА НА УЧАСТНИЦИТЕ

8.1. Обработката на данни във връзка с Играта се извършва в съответствие с условията, посочени в Политиката за поверителност на Организатора, достъпна на адрес www.winwithhell.bg.
8.2. Организаторът поема задължението, съгласно правилата на Закона за защита на личните данни и Регламент 2016/679 относно защитата на физическите лица във връзка с обработването на лични данни, да събира, съхранява и обработва личните данни, предоставени от участниците в Играта, единствено по повод и във връзка със или доколкото се налага от Играта.
8.3. Включвайки се доброволно в Промоцията на Организатора, участниците следва да предоставят на Организатора определените от Организатора лични данни. Организаторът може да обработва личните данни на участниците самостоятелно или чрез възлагане на трети лица, с които той си сътрудничи във връзка с Играта, да извършват интернет-поддръжка и администрация на интернет страницата; куриерските фирми, използвани за доставка на наградите, др. Тези трети лица се задължават да спазват съответните стандарти на защита на личните данни.
8.4. С участието си в Играта участниците потвърждават, че са наясно с това, че Организаторът и негови партньори могат да събират и обработват предоставените във връзка с участието в Промоцията лични данни за целите посочени по-долу, както и за собствени цели, за които следва самостоятелно да уведомят участниците (ако е приложимо).
8.5. Участието на потребителите в Промоцията е изцяло доброволно. В случай че даден участник не желае Организаторът да има достъп до личните му данни, това лице не следва да се регистрира за участие.
8.6. Организаторът обработва личните данни на участниците за целите на:

	8.6.1. Администриране на провеждането на Играта, регистриране на нарочен профил в Уебсайта и комуникация с участниците – три имена, имейл, телефонен номер, адрес. Личните данни дадени при регистрация служат за идентификатор на участника и управление на регистрираните от него кодове, както и за връзка с участника при спечелване на награда или друга необходимост
	8.6.2. Идентификация и предоставянето на награди на спечелилите участници и осигуряване спазването на условията на Играта: имейл , три имена, ЕГН, данни от документ за самоличност. Обработването на тези данни от страна на Организатора отново е на основание необходимостта от изпълнението на задълженията на Организатора, както и на основание действащото законодателство, а именно за правилното данъчно и счетоводно отчитане на предоставената награда
	8.6.3. Заснемане на спечелилите участници или публикуване на имена, снимки, или други материали, съдържащи имена или образи на спечелилите участници (ако е приложимо), в сайта на Организатора и/или в други информационни канали, използвани в аудио, печатни и видеоматериали от Организатора или в публична комуникация към медиите, с цел и на основание легитимния интерес на Организатора от популяризиране на Промоцията, продуктите и маркетинговите активности на Организатора. Такива снимки или видеоматериали могат да бъдат заснети при връчването на наградите или при други събития, провеждани в рамките на Промоцията, за което спечелилият участник ще бъде уведомен допълнително чрез информационни табла на съответното място. За избягване на съмнение, Организаторът не дължи допълнително заплащане във връзка със създаването на такива материали или с такива публикации.
	8.6.4. Изпълнение на законови задължения по ЗДДФЛ – данни, необходими с оглед документирането на предоставянето на наградата, както и за деклариране и заплащане на дължимите данъци, съобразно със и на основание предвиденото в ЗДДФЛ – три имена, ЕГН и други.

9. ДРУГИ

9.1. Организаторът и Операторът не носят каквато и да е отговорност във връзка с недостатъчно/грешно Въвеждане на кода (напр. неправилно изписване на кода и др.), за неуспешна или забавена доставка на Наградата, както и за вреди, причинени по време на доставката на Наградата, които са извън контрола на Организатора или Оператора, доколкото това е допустимо съгласно приложимото българско законодателство.

9.2. Организаторът и Операторът не носят никаква отговорност за външни атаки срещу уебсайта www.winwithhell.bg и обслужващия го сървър, за т.нар. SQL атаки. Следователно, Организаторът и Операторът не носят никаква отговорност, в случай че Участниците получат некоректни системни съобщения относно своите награди, статут на победител/непобедител и т.н., в резултат на атака срещу Уебсайта или сървъра.

9.3. Организаторът си запазва правото да изключи всеки Участник от Играта с незабавно действие, ако открие или има основателни причини да подозира каквато и да е (компютърна) манипулация или поведение, което е несъвместимо с духа на Играта или го накърнява по какъвто и да е начин.

9.4. Организаторът или Операторът не носят отговорност за загуба на данни, ако Участникът затвори прозореца на браузъра по време на Въвеждането на кода или ако връзката (по някаква причина) с Уебсайта на сървъра бъде изгубена.

9.5. Организаторът и Операторът по никакъв начин не носят отговорност за срив на Уебсайта по независещи от тях причини, по време на което Уебсайтът може да бъде недостъпен или с ограничен достъп, но ще предприемат всички необходими стъпки за разследване и отстраняване на причината за срива във възможно най-кратък срок.
9.6. Организаторът си запазва правото да променя условията на настоящите официални правила, без да посочва причина, включително да прекратява Играта. Организаторът ще публикува тази съответна информация със същата публичност, както и другите съобщения в Играта. След промяната, Участниците  могат да упражняват изцяло правата си, придобити до датата на промяната. Преди да участвате в Играта, моля, прочетете внимателно настоящите Официални правила , и по-специално всички изменения, за да сте винаги наясно с условията на Официалните правила     . Участието в Играта е доброволно. Ограниченията и изключванията на отговорността във връзка с Играта се прилагат до степента, позволена от приложимото законодателство.
9.7. Организаторът не носи отговорност за неправилна реклама на Играта, ако тя е направена без негово съгласие и извън неговия контрол.
9.8. Настоящите правила се уреждат от българското законодателство и всички спорове, възникнали във връзка с участието в Играта, са под изключителната юрисдикция на българските съдилища.
9.9. Ако някоя от разпоредбите на настоящите Официални правила е невалидна, незаконна или неприложима съгласно българското законодателство, всички останали разпоредби на настоящите Официални правила      остават в пълна сила и действие, а невалидната, незаконна или неприложима разпоредба на настоящите Официални правила (докато тя остава невалидна, незаконна или неприложима) се отделя от настоящите Официални правила Участникът  и Организаторът полагат всички разумни усилия, за да заменят разпоредбата, която се счита за невалидна, незаконна или неприложима (отделена), с валидна, законна и приложима разпоредба, която в максимална степен има предвидения правен ефект на отделената разпоредба.

София, 19.10.2026 г.

